
Εικόνα που περιέχει καθιστός, μπλε

Περιγραφή που δημιουργήθηκε αυτόματαΕικόνα που περιέχει κρεβάτι, πίνακας, σχεδίαση

Περιγραφή που δημιουργήθηκε αυτόματα

**1o ΠΑΝΕΛΛΗΝΙΟ ΣΥΝΕΔΡΙΟ**

**Το εκπαιδευτικό παιχνίδι στην τυπική και μη τυπική μάθηση**

**Α΄ ΑΝΑΚΟΙΝΩΣΗ**

Tο **Μουσείο Σχολικής Ζωής και Εκπαίδευσης του ΕΚΕΔΙΣΥ**, το Εργαστήριο Ψυχοπαιδαγωγικών Ερευνών στην Προσχολική Αγωγή, Labοratory for Research on Early Childhood Psychopedagogy του Τμήματος Αγωγής και Φροντίδας στην Πρώιμη Παιδική Ηλικία Πανεπιστημίου Δυτικής Αττικής, το Greek Cultural Institute και το Μητροπολιτικό Κολλέγιο συνδιοργανώνουν στις 14-15 Νοεμβρίου 2020 στην Αθήνα το 1ο Πανελλήνιο Συνέδριο με τίτλο **«Το εκπαιδευτικό παιχνίδι στην τυπική και μη τυπική μάθηση».**

Ο ρόλος του παιχνιδιού στο σύγχρονο περιβάλλον μάθησης είναι αναμφισβήτητα σημαντικός. Στην τυπική εκπαίδευση, αν και αναγνωρίζεται η σπουδαιότητά του, καθώς προχωράμε από την προσχολική, στην πρωτοβάθμια και δευτεροβάθμια εκπαίδευση η αποδοχή του μειώνεται.

Στόχος του Συνεδρίου είναι να διερευνηθούν οι δυνατότητες που προσφέρει το εκπαιδευτικό παιχνίδι τόσο στην τυπική εκπαίδευση όσο και στη μη τυπική. Το πρόγραμμα του Συνεδρίου θα περιλαμβάνει κεντρικές ομιλίες από ειδικούς επιστήμονες, εισηγήσεις και εργαστήρια.

Το Συνέδριο απευθύνεται σε στελέχη της εκπαίδευσης, εκπαιδευτικούς όλων των ειδικοτήτων και βαθμίδων, μουσειολόγους, μουσειοπαιδαγωγούς, βιβλιοθηκονόμους, φοιτητές, σπουδαστές, ερευνητές, εμψυχωτές ομάδων άτυπης εκπαίδευσης καθώς και σε όποιον ενδιαφέρεται για τις θεματικές του.

**Το πρόγραμμα του Συνεδρίου περιλαμβάνει:**

**α. Προφορικές ανακοινώσεις**

**β. Θεματικά Συμπόσια**

**γ. Εργαστήρια**

**δ. Αναρτημένες ανακοινώσεις (Posters)**

**ε. Εξ αποστάσεως ανακοινώσεις (με σύγχρονο ή ασύγχρονο τρόπο)**

**ΘΕΜΑΤΙΚΕΣ ΕΝΟΤΗΤΕΣ**

Οι θεματικές ενότητες του Συνεδρίου είναι οι εξής:

* Το παιχνίδι στο αναλυτικό πρόγραμμα
* Το παιχνίδι στην προσχολική εκπαίδευση
* Το παιχνίδι στην πρωτοβάθμια εκπαίδευση
* Το παιχνίδι στη δευτεροβάθμια εκπαίδευση
* Εκπαιδευτικό παιχνίδι και εκπαιδευτικά πολιτιστικά προγράμματα
* Παιγνιώδης μορφή διδασκαλίας
* Τα έμφυλα στερεότυπα στο παιχνίδι
* Το παιχνίδι ως μέσο συμπερίληψης
* Ψηφιακά εκπαιδευτικά παιχνίδια
* Το παιχνίδι στη μη τυπική μάθηση
* Τέχνη και Παιχνίδι

Οι εισηγητές μπορούν να προτείνουν και άλλες θεματικές που εμπίπτουν στο πεδίο των βασικών επιστημονικών αξόνων του Συνεδρίου.

**ΥΠΟΒΟΛΗ ΠΕΡΙΛΗΨΗΣ**

Όσοι ενδιαφέρονται να λάβουν μέρος με προφορική ή αναρτημένη ανακοίνωση ή με εργαστήριο θα πρέπει να στείλουν τον τίτλο και την περίληψη της ανακοίνωσής τους (έως 300 λέξεις) μέσω της ηλεκτρονικής φόρμας που μπορείτε να βρείτε [**εδώ**](https://forms.gle/2w6XJo3aTKqQS69y7)έως τις **5 Οκτωβρίου 2020**

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

**Υποβολή περιλήψεων:** 5 Οκτωβρίου 2020

**Ημερομηνία έγκρισης προτάσεων**: 20 Οκτωβρίου 2020

**Διεξαγωγή συνεδρίου**: 14-15 Νοεμβρίου 2020

**ΚΟΣΤΟΣ ΕΓΓΡΑΦΗΣ**

* **Συμμετοχή με ανακοίνωση:** 50 ευρώ (περιλαμβάνει φάκελο Συνεδρίου, ελαφρύ γεύμα και καφέ κατά τα διαλείμματα, δυνατότητα συμμετοχής σε βιωματικά εργαστήρια, πρακτικά σε ηλεκτρονική μορφή, βεβαίωση παρακολούθησης και βεβαίωση συμμετοχής σε εργαστήριο). Σε περίπτωση συμμετοχής άνω του ενός συνέδρου ανά ανακοίνωση, **ο κάθε σύνεδρος εγγράφεται ξεχωριστά.**
* **Παρακολούθηση συνεδρίου:** 30 ευρώ (περιλαμβάνει φάκελο Συνεδρίου, ελαφρύ γεύμα και καφέ κατά τα διαλείμματα, δυνατότητα συμμετοχής σε βιωματικά εργαστήρια, πρακτικά σε ηλεκτρονική μορφή, βεβαίωση παρακολούθησης και βεβαίωση συμμετοχής σε εργαστήριο ).
* **Προπτυχιακοί / μεταπτυχιακοί φοιτητές:** 20 ευρώ (περιλαμβάνει ελαφρύ γεύμα και καφέ κατά τα διαλείμματα, δυνατότητα συμμετοχής σε βιωματικά εργαστήρια, πρακτικά σε ηλεκτρονική μορφή, βεβαίωση παρακολούθησης και βεβαίωση συμμετοχής σε εργαστήριο).
* **Εγγραφή σε εργαστήρια** (δίνεται χωριστή βεβαίωση παρακολούθησης):Δωρεάν

Η καταβολή του χρηματικού ποσού **από όλους τους εισηγητές κάθε ανακοίνωσης** για την εγγραφή τους στο Συνέδριο είναι απαραίτητη προκειμένου τα ονόματά τους να καταχωρηθούν στο πρόγραμμα και στον τόμο των περιλήψεων. Μετά την εγγραφή στην ιστοσελίδα θα δίνονται οδηγίες για την καταβολή του ποσού.

Σε περίπτωση έκτακτων μέτρων για τον περιορισμό της διασποράς του covid-19 το Συνέδριο θα διεξαχθεί εξ ολοκλήρου εξ αποστάσεως ψηφιακά μέσω διαδικτυακής πλατφόρμας.

**ΤΟΠΟΣ ΔΙΕΞΑΓΩΓΗΣ**

Αθήνα, Πλάκα, Ιωνικό Κέντρο και Μουσείο Σχολικής Ζωής και Εκπαίδευσης

**ΕΠΙΚΟΙΝΩΝΙΑ ‒ ΠΛΗΡΟΦΟΡΙΕΣ**

Γραμματεία συνεδρίου: Έλλη Λαμπαδαρίδου, Θάνος Φουργκατσιώτης

Iστοσελίδα συνεδρίου: [**www.ekedisy.gr**](http://www.ekedisy.gr)

Ηλεκτρονική διεύθυνση: [**info@ekedisy.gr**](mailto:info@ekedisy.gr)

Εκ μέρους της Οργανωτικής Επιτροπής

Δρ Ευαγγελία Κανταρτζή

Διευθύντρια Μουσείου Σχολικής Ζωής και Εκπαίδευσης

|  |  |  |
| --- | --- | --- |
|  |  |  |